Sąranka
Sąranka (angl. assembly) – darinys gamyboje, sudarytas iš tam tikrų kartu sujungtų elementų, komponentų ir/ar dalių. Sąranka yra tarpinis etapas mašinų, prietaisų, drabužių, avalynės ir kitokių daiktų, sudarytų iš sujungtų dalių, gamyboje. Sąrankos jungiamos tarpusavyje arba prie jų tvirtinami (primontuojami) kiti komponentai, kol gaunamas visas gaminys. Sąrankai artima sąvoka yra mazgas.